**Informovaný súhlas a dohoda so zákonným zástupcom**

**Meno a priezvisko žiaka**: ................................... *(vyplní žiak)*

**Trieda**: ................................................................. *(vyplní žiak)*

**Školský rok**: ........................................................ *(vyplní žiak)*

**Názov akcie:** Lyžiarsky kurz, Ski Tále - Bystrá

**Dátum uskutočnenia:** 28.01. -01.02.2019

**Spôsob dopravy:** objednaný autobus + skibus

**Ubytovanie:** penzión Grand, Bystrá

**Stravovanie:** plná penzia (raňajky, obed, večera) v penzióne Grand

**Odchod – miesto, dátum, čas:** 28.01.2019, pred hlavným vchodom školy, 7:30

**Príchod – miesto, dátum, čas:** 01.02.2019, pred hlavným vchodom školy, približne 17:00

**Lyžiarske stredisko:** Ski Tále

**Predpokladané náklady: rodičia platia 20,-€** a celkové náklady sú 170,-€

**Poistenie:** poistenie úrazu platné v škole sa vzťahuje aj na žiakov na lyžiarskom kurze. V prípade požiadavky vyššieho krytia odporúčame uzavrieť individuálne poistenie.

**Poučenie žiakov o pravidlách bezpečnosti a ochrane zdravia na lyžiarskom kurze:** minimálne tri pracovné dni pred zahájením kurzu vykoná vyššie uvedené poučenie hlavný pedagogický vedúci kurzu a všetci žiaci poučenie potvrdia svojim podpisom

**POVINNOSTI ŽIAKOV**

*Žiaci sú povinní:*

* dodržiavať Školský poriadok Katolíckej spojenej školy Nemšová ,
* dodržiavať denný režim kurzu, poriadok ubytovacieho zariadenia, nočný kľud a pravidlá bezpečnosti a ochrany zdravia na kurze,
* zúčastňovať sa všetkých výcvikov stanovených plánom kurzu a denným programom,
* riadiť sa pokynmi hlavného pedagogického vedúceho a pedagogických inštruktorov družstiev a dodržiavať ich,
* na vleku dodržiavať pokyny prevádzkovateľa vleku,
* udržiavať poriadok na izbe a v celom ubytovacom zariadení,
* zúčastňovať sa výcviku vo vhodnom lyžiarskom oblečení prispôsobenom poveternostným podmienkam a v požadovanom výstroji (lyže s bezpečnostným viazaním a palice, prípadne chránič chrbtice; lyžiarske topánky; ochranná prilba; okuliare; rukavice),
* okamžite informovať pedagogického inštruktora družstva o úraze a zhoršení svojho zdravotného stavu a zdravotného stavu ďalších žiakov,
* absolvovať kurz bez vplyvu omamných a návykových látok, vrátane alkoholu,
* uhradiť škodu na majetku, ktorú spôsobil úmyselne alebo vlastnou nepozornosťou.

*Žiaci majú zakázané:*

* fajčiť počas celého kurzu,
* užívať alkoholické nápoje a omamné látky počas kurzu,
* opúšťať ubytovacie zariadenie bez vedomia hlavného pedagogického vedúceho,
* používať a manipulovať s elektrickými zariadeniami bez súhlasu hlavného pedagogického vedúceho,
* vzďaľovať sa a opúšťať družstvo bez vedomia pedagogického inštruktora družstva,
* pohybovať sa po lyžiarskom svahu bez prítomnosti pedagogického inštruktora družstva,
* používať mobilný telefón počas výcviku na svahu.

Pri nedodržaní uvedených pokynov a pri porušení uvedených zákazov navrhne hlavný pedagogický vedúci na svoj podnet, ako aj na podnet pedagogického inštruktora družstva žiakovi výchovné opatrenie v zmysle platného Školského poriadku Katolíckej spojenej školy, Školská 9, 91441 Nemšová. **V prípade vylúčenia môjho dieťaťa z kurzu pre nedisciplinovanosť si ho vyzdvihnem a na vlastné náklady odveziem domov.** Nahradím všetky prípadné škody úmyselne spôsobené na LVVK, počas pobytu v penzióne Severka, v lyžiarskom stredisku a počas prepravy. Svojím podpisom potvrdzujem, že som bol informovaný o organizovaní horeuvedenej hromadnej školskej akcii. V súlade s § 2 písm. y) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov potvrdzujem, že som bol riadne poučený o dôsledkoch môjho súhlasu.

**Pred odchodom na kurz** je žiak povinný odovzdať hlavnému pedagogickému vedúcemu kurzu (minimálne tri pracovné dni pred jeho zahájením):

* informovaný súhlas a dohoda so zákonným zástupcom na tomto tlačive,
* vyplnené a zákonným zástupcom podpísané prehlásenie o zdravotnej spôsobilosti a bezinfekčnosti žiaka,
* potvrdenie lekára všeobecnej ambulantnej starostlivosti pre deti a dorast o zdravotnej spôsobilosti absolvovať kurz (vydané príslušným lekárom najskôr jeden mesiac pred začiatkom kurzu).

***Poznám podmienky účasti môjho syna/mojej dcéry٭ na lyžiarskom kurze Katolíckej spojenej školy, školská 9, Nemšová 91441 a súhlasím, aby sa môj syn/moja dcéra٭ zúčastnil/zúčastnila٭ plánovanej akcie.***

٭nehodiace sa preškrtnite

V Nemšovej, dňa ................................................................. *(vyplní zákonný zástupca)*

Meno a priezvisko zákonného zástupcu:

..............................................................................................*(vyplní zákonný zástupca)*

Podpis zákonného zástupcu:

............................................................................................. *(vyplní zákonný zástupca)*